1Untu’ pamimping kor. Situru lagu iya maaruwaé. Mazmurna Daud. (12-2) Tulukki, oh PUWANG, saba’ dé’ gagana tau iya makessingngé, tau iya matinulué ri Iko lennye’ni.
2(12-3) Sisullé manengngi mennang sibellé, sisulléi sibengnguwang sibawa ada-ada iya macenningngé.
3(12-4) Pappajani ada-ada iya mappalécéro, PUWANG, pammekkoi sining tau iya maloppoé bawana,
4(12-5) iya makkedaé, "Makuwasaki sibawa lilata! Agi-agi riyulléi powadai, na dé’gaga iya weddingngé lawa-lawaiwi!"
5(12-6) Adanna PUWANGNGE, "Ritenre’i tau kasiyasié sibawa tau manrasa-rasaé maddarékéi. Na makkekkuwangngénna Upolé mabbéré atennangeng iya nauddaningiyé mennang."
6(12-7) Jancinna PUWANGNGE masse sibawa wedding riyattuwang, pada-pada péra’ tuléng iya riojiyé ri laleng apié.
7(12-8) Makkalampareng tau majaé kégi-kégi, ripakalebbii jaé ri tungke tauwé. Iyakiya Mulinrungiki, oh PUWANG, jagaiki polé risining tau majaéro.
8(12:7)
bug_Latn bug_Latn bug_Latn bug_Latn bug_Latn bug_Latn bug_Latn unk